6977 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 496 

5 Μαρτίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση του Κανονισμού διαδικασιών ασφάλι¬ 
σης για την εφαρμογή της Αναλυτικής Περιοδικής 

Δήλωσης. 1 

Εξόφληση καθυστερούμενων εισφορών προς οργανι¬ 
σμούς Κοινωνικής Ασφάλισης αρμοδιότητας 
Υπουργείου Εργασίας και Κοινωνικών Ασφαλίσεων 
των επιχειρήσεων, εργοδοτών και ασφαλισμένων 
που επλήγησαν από πλημμύρες και είχαν επαγγελ¬ 
ματική εγκατάσταση ή δραστηριότητα κατά τις 
χρονικές περιόδους Ιουλίου - Αυγούστου 2002 και 
24ης - 26ης Ιανουάριου 2003 στις περιοχές που 
αναφέρονται στην παρ. 3 του άρθρου 8 του Ν. 
3232/2004 (ΦΕΚ48Α/12.2.2004). 2 


ΑΠΟΦΑΣΕΙΣ 

Αριθ.Φ11321/30819/1997 (1) 

Τροποποίηση του Κανονισμού διαδικασιών ασφάλισης για 
την εφαρμογή της Αναλυτικής Περιοδικής Δήλωσης. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τις διατάξεις της παραγράφου 2 του άρθρου 1 του Ν. 
2972/2001 (ΦΕΚ291 Α') όπωςαντικαταστάθηκεμετηνπα- 
ράγραφο2του άρθρου 20του Ν. 3144/2003 (ΦΕΚ111 Α'). 

2. Τις διατάξεις του τρίτου εδαφίου της παραγράφου 7 
του άρθρου 4 και του δευτέρου και του τρίτου εδαφίου 
της περίπτωσης α' της παρ. 1 του άρθρου 6 του Ν. 
2972/2001 όπως ισχύει. 

3. Τις διατάξεις του άρθρου 9 του Ν. 3232/2004 (ΦΕΚ 48 Α') 

4. Τις διατάξεις του άρθρου 16 του Α.Ν.1846/51 (ΦΕΚ 
189 Α'). 

5. Τις διατάξεις του άρθρου 29 Ατού Ν. 1558/1985 "Κυ¬ 
βέρνηση και Κυβερνητικά όργανα" (ΦΕΚ 137 Α') όπως συ¬ 
μπληρώθηκαν με το άρθρο 27του Ν. 2081/1992 (ΦΕΚ 154 
Α') και τροποποιήθηκαν με το άρθρο 1 παρ. 2α του Ν. 
2469/1997 (ΦΕΚ38Α'). 

6. Τις διατάξεις του Π.Δ. 372/95 (ΦΕΚ 201 Α') και του 
Π.Δ. 213/92 (ΦΕΚ 102 Α'). 


7. Την 80088/31.10.2001 (ΦΕΚ 1485 Β') κοινή απόφαση 
του Πρωθυπουργού και Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

8. Την πρόταση του Δ.Σ. του ΙΚΑ όπως διαμορφώθηκε 
στις αρ. 389/Σ.39/23.10.2003, 409/Σ.40/30.10.2003, 
23/Σ.3/29.1.2004 και 31/ Σ.4/5.2.2004 συνεδριάσεις του. 

9. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού και 
του Προϋπολογισμού του ΙΚΑ - ΕΤΑΜ, αποφασίζουμε: 

1. Το άρθρο 2 του Κανονισμού διαδικασιών ασφάλισης 
για την εφαρμογή της Αναλυτικής Περιοδικής Δήλωσης 
αντικαθίσταται ως εξής: 

"Άρθρο 2 

"Στο ΙΚΑ-ΕΤΑΜ τηρείται Μητρώο Ασφαλισμένων στο 
οποίο καταχωρίζονται τα στοιχεία των προσώπων που υπά¬ 
γονται στην ασφάλιση του Ιδρύματος Κοινωνικών Ασφαλί¬ 
σεων ή στην ασφάλιση των φορέων ή των κλάδων και λογα¬ 
ριασμών των οργανισμών κοινωνικής πολιτικής τις εισφο¬ 
ρές των οποίων εισπράττει ή συνεισπράττειτο ΙΚΑ-ΕΤΑΜ. 

Για κάθε καταχώριση αποδίδεται ένας μοναδικός Αριθ¬ 
μός Μητρώου Ασφαλισμένου." 

2. Η παράγραφος 1 του άρθρου 3 του Κανονισμού δια¬ 
δικασιών ασφάλισης για την εφαρμογή της Αναλυτικής 
Περιοδικής Δήλωσης αντικαθίσταται ως εξής: 

"1. Τα παραπάνω πρόσωπα συμπληρώνουν και υποβάλ¬ 
λουν στο υποκατάστημα ή παράρτημα του ΙΚΑ-ΕΤΑΜ του 
τόπου της κατοικίας τους ή του τόπου απασχόλησής 
τους, ειδικό έντυπο που χορηγείται από το ΙΚΑ-ΕΤΑΜ, με 
τίτλο "Αίτηση Απογραφής Ασφαλισμένου". 

Το παραπάνω έντυπο περιέχει τα εξής στοιχεία: 
α) Επώνυμο, όνομα καθώς και προηγούμενο επώνυμό ή 
άλλο όνομα, αν υπάρχουν 

β) Επώνυμο και όνομα πατέρα, μητέρας και συζύγου 
του ασφαλισμένου. 

γ) Υπηκοότητα και φύλο του ασφαλισμένου. 

δ) Στοιχεία ταυτότητας 

ε) Αριθμός Φορολογικού Μητρώου καιΔΟΥ. 

στ) Αριθμός Μητρώου Κοινωνικής Ασφάλισης (ΑΜΚΑ) 

ζ) Στοιχεία γέννησης 

η) Στοιχεία κατοικίας. 

θ) Υποκατάστημα ή παράρτημα τόπου κατοικίας, 
ι) Στοιχεία εργοδότη. 

ια) Ημερομηνία έναρξης ασφάλισης στο ΙΚΑ- ΕΤΑΜ 
ιβ. Στοιχεία προηγούμενης ασφάλισης σε άλλους φο¬ 
ρείς στην Ελλάδα ή σε αλλοδαπή χώρα. 

ιγ. Κάθε επιπλέον στοιχείο το οποίο η Υπηρεσία κρίνει 
ως απαραίτητο για την καταχώρισή του στο Μητρώο 
Ασφαλισμένων» 

3. Η παράγραφος 3 του άρθρου 4 του Κανομισμού δια¬ 
δικασιών ασφάλισης για την εφαρμογή της Αναλυτικής 
Περιοδικής Δήλωσης αντικαθίσταται ως εξής: 

«3. Από το αρμόδιο Υποκατάστημα εκδίδεται Απόφαση 
Διευθυντή με βάση τα αποδεικτικά στοιχεία που προσκο¬ 
μίζει ο ασφαλισμένος για τη μεταβολή των παρακάτω 
στοιχείων: 

α) Επώνυμο, όνομα καθώς και προηγούμενο επώνυμό ή 
άλλο όνομα, αν υπάρχουν 

β) Επώνυμο και όνομα πατέρα, μητέρας και συζύγου 
του ασφαλισμένου. 

γ) Υπηκοότητα και φύλο του ασφαλισμένου, 
δ) Ημερομηνία γέννησης 
ε) Αριθμό Φορολογικού Μητρώου 
στ) Ημερομηνία έναρξης ασφάλισης στο ΙΚΑ- ΕΤΑΜ. 
ζ) Στοιχεία προηγούμενης ασφάλισης σε άλλους φο¬ 
ρείς στην Ελλάδα ή σε αλλοδαπή χώρα." 

4. Η παράγραφος 2 του άρθρου 7 του Κανονισμού δια¬ 
δικασιών ασφάλισης για την εφαρμογή της Αναλυτικής 
Περιοδικής Δήλωσης αντικαθίσταται ως εξής: 

"2. Το έντυπο "Αίτηση-Δήλωση Απογραφής Εργοδότη" 
περιέχει: 

α) τα στοιχείατου εργοδότη, την επωνυμία, την έδρα και 
τα παραρτήματα του, τις δραστηριότητες του, τους 
υπεύθυνους του εργοδότη, τους απασχολούμενους σε 
αυτόν, καθώς και κάθε άλλη πληροφορία που κρίνεται 
απαραίτητη από το ΙΚΑ-ΕΤΑΜ για καταχώριση στο Μη¬ 
τρώο Εργοδοτών. 

β) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες της αίτησης - δήλωσης απογραφής, θέση για υπο¬ 
γραφή του εργοδότη ή του πληρεξουσίου του και θέση 
για αναγραφή του ονοματεπωνύμου και της σφραγίδας 
του και, 

γ) θέση για τον αριθμό πρωτοκόλλου και την ημερομη¬ 
νία παραλαβής που συμπληρώνονται από την υπηρεσία." 

5. Η παράγραφος 2 του άρθρου 8 του Κανονισμού δια¬ 
δικασιών ασφάλισης για την εφαρμογή της Αναλυτικής 
Περιοδικής Δήλωσης αντικαθίσταται ως εξής: 

"2. Το έντυπο "Αίτηση-Δήλωση Απογραφής Οικοδομο- 
τεχνικού Έργου" περιέχει: 

α) τα στοιχείατου κυρίου του έργου, του εργολάβου με 
αντιπαροχή, του αναδόχου δημόσιου έργου, την επωνυ¬ 
μία, τους υπευθύνους του έργου, τα στοιχεία του έργου 
και κάθε άλλη πληροφορία που κρίνεται απαραίτητη από 
το ΙΚΑ- ΕΤΑΜ για καταχώριση στο Μητρώο, 
β) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες του εντύπου και θέση για υπογραφή του εργοδότη 
ή του πληρεξουσίου του και 
γ) θέση για τον αριθμό πρωτοκόλλου και την ημερομη¬ 
νία παραλαβής που συμπληρώνονται από την υπηρεσία." 

6. Το άρθρο 9 του Κανονισμού διαδικασιών ασφάλισης 
για την εφαρμογή της Αναλυτικής Περιοδικής Δήλωσης 
αντικαθίσταται ως εξής: 

"Άρθρο 9" 

Μορφή και Περιεχόμενο του Εντύπου 
"Αίτηση-Δήλωση Απογραφής Εργοδότη 
(απασχόληση προσωπικού σε οικία)" 

1. Για την απογραφή στο μητρώο εργοδοτών των προ¬ 
σώπων που απασχολούν οικιακούς βοηθούς και λοιπά 
πρόσωπα στην οικία τους συμπληρώνεται και υποβάλλε¬ 
ται έντυπο με τίτλο "Αίτηση - Δήλωση Απογραφής Εργο¬ 


δότη (απασχόληση προσωπικού σε οικία)", που χορηγεί¬ 
ται από το ΙΚΑ- ΕΤΑΜ και λαμβάνει αριθμό πρωτοκόλλου. 

Αν διαπιστωθεί απασχόληση των προσώπων του προη¬ 
γούμενου εδαφίου για τα οποία δεν έχει υποβληθεί το 
έντυπο "Αίτηση - Δήλωση Απογραφής Εργοδότη (απα¬ 
σχόληση προσωπικού σε οικία)" η συμπλήρωση αυτού γί¬ 
νεται από τον υπάλληλο του ΙΚΑ- ΕΤΑΜ και συμπληρώνε¬ 
ται η ένδειξη "αυτεπάγγελτος απογραφή". 

2. Το ανωτέρω έντυπο περιέχει τα στοιχείατου εργοδό¬ 
τη, τα στοιχεία απασχόλησης - ασφάλισης καθώς και κά¬ 
θε άλλη πληροφορία που κρίνεται απαραίτητη από το ΙΚΑ- 
ΕΤΑΜ για καταχώριση στο Μητρώο ΕργοδοτώΝ." 

7. Το άρθρο 11 του Κανονισμού διαδικασιών ασφάλισης 
για την εφαρμογή της Αναλυτικής Περιοδικής Δήλωσης 
αντικαθίσταται ως εξής: 

"Άρθρο 11 

Μεταβολή στοιχείων Μητρώου Εργοδοτών 

1. Οι εργοδότες υποχρεούνται να γνωστοποιούν στο 
ΙΚΑ- ΕΤΑΜ κάθε μεταβολή στα στοιχεία τους που έχουν 
καταχωρισθεί στο Μητρώο Εργοδοτών, με ειδικό έντυπο 
με τίτλο "Δήλωση Μεταβολής Στοιχείων Εργοδότη". Ειδι¬ 
κά τα πρόσωπα που απασχολούν οικιακούς βοηθούς και 
λοιπά πρόσωπα στην οικία τους υποχρεούνται να γνω¬ 
στοποιούν τις μεταβολές με το ειδικό έντυπο "Δήλωση 
Μεταβολής Στοιχείων Εργοδότη - Απασχόλησης Ασφάλι¬ 
σης (Απασχόληση προσωπικού σε οικία)". Αν διαπιστωθεί 
μετά από έλεγχο ότι εργοδότης δεν γνωστοποίησε τυχόν 
μεταβολή των στοιχείων του, η δήλωση μεταβολής στοι¬ 
χείων εργοδότη συντάσσεται αυτεπάγγελτα από τον αρ¬ 
μόδιο υπάλληλο του ΙΚΑ- ΕΤΑΜ. 

2. Υποχρέωση γνωστοποίησης υπάρχει για τις εξής με¬ 
ταβολές: 

α) έναρξη απασχόλησης προσωπικού σε παράρτημα 
του εργοδότη, 

β) οριστική διακοπή των εργασιών της επιχείρησης ή 
παραρτήματος της, 

γ) επαναλειτουργία της επιχείρησης που συνοδεύεται 
με έναρξη απασχόλησης προσωπικού στην έδρα ή και σε 
παράρτημα του εργοδότη, 
δ) μεταφορά έδρας ή παραρτήματος του εργοδότη 
ε) αλλαγή της επωνυμίας του εργοδότη, 
στ) αλλαγή της νομικής μορφής, 
ζ) αλλαγή των υπευθύνων, 

η) αλλαγή των στοιχείων των υπευθύνων ή του τόπου 
κατοικίας ή διαμονής τους. 

Τα στοιχεία των υπευθύνων για τη μεταβολή των οποί¬ 
ων υπάρχςι υποχρέωση γνωστοποίησης είναι το όνομα, 
το επώνυμο και το όνομα πατρός. 

Η υποχρέωση γνωστοποίησης των μεταβολών της πα¬ 
ρούσας παραγράφου βαρύνει και τους εργοδότες που 
διέκοψαν την απασχόληση του προσωπικού τους αλλά 
έχουν οφειλές στο ΙΚΑ- ΕΤΑΜ από εισφορές χρονικών πε¬ 
ριόδων κατά τις οποίες απασχολούσαν προσωπικό. 

3. Το έντυπο της παραγράφου 1 του παρόντος άρθρου 
συμπληρώνεται μόνο με το είδος της μεταβολής και υπο¬ 
βάλλεται στο υποκατάστημα ή παράρτημα ΙΚΑ- ΕΤΑΜ 
που υπάγεται η έδρα του εργοδότη, μέσα σε τριάντα ημέ¬ 
ρες από το χρόνο που έγινε η μεταβολή, εκτός από την 
έναρξη απασχόλησης προσωπικού σε παράρτημα του 
εργοδότη και την επαναλειτουργία της επιχείρησης που 
συνοδεύεται με έναρξη απασχόλησης προσωπικού στην 
έδρα ή σε παράρτημα του εργοδότη, για τις οποίες η υπο¬ 
χρέωση γνωστοποίησης υπάρχει με την έναρξη της απα¬ 
σχόλησης. 

Ειδικά για τους εργοδότες του τελευταίου εδαφίου της 

παραγράφου 2 η προθεσμία γνωστοποίησης των μεταβο¬ 
λών ορίζεται σε 30 ημέρες από την έναρξη ισχύος του πα¬ 
ρόντος Κανονισμού. 

Οι εργοδότες που δεν απασχολούν προσωπικό και δεν 
έχουν οφειλές προς το ΙΚΑ- ΕΤΑΜ υποχρεούνται να γνω¬ 
στοποιήσουν τις μεταβολές της προηγούμενης παρα¬ 
γράφου κατάτηνπρώτη συναλλαγή τους μετο ΙΚΑ- ΕΤΑΜ 
μετά την επέλευση αυτών. 

4. Σε περίπτωση παράβασης της υποχρέωσης του πα¬ 
ρόντος άρθρου επιβάλλονται πρόστιμα στον εργοδότη 
ως εξής: 

α) ποσού τριακοσίων ευρώ για τη μη γνωστοποίηση της 
αλλαγής στην επωνυμία της επιχείρησης, καθώς και της 
αλλαγής υπευθύνου και 

β) ποσού εκατόν πενήντα ευρώ για τη μη γνωστοποίηση 
των λοιπών μεταβολών που αναφέρονται στην παράγρα¬ 
φο 2 του παρόντος άρθρου. 

Αν διαπιστωθούν ταυτοχρόνως περισσότερες παραβά¬ 
σεις, επιβάλλεται το ένα πρόστιμο και αν αυτά είναι δια¬ 
φορετικά επιβάλλεται το μεγαλύτερο." 

8. Το άρθρο 12 του Κανονισμού διαδικασιών ασφάλισης 
για την εφαρμογή της Αναλυτικής Περιοδικής Δήλωσης 
αντικαθίσταται ως εξής: 

"Άρθρο 12 

Μορφή και περιεχόμενο των εντύπων 
"Δήλωση Μεταβολής Στοιχείων Εργοδότη" και 
"Δήλωση Μεταβολής Στοιχείων Εργοδότη - Απασχόλη¬ 
σης Ασφάλισης (Απασχόληση προσωπικού σε οικία)" 

1. Τα έντυπα "Δήλωση Μεταβολής Στοιχείων Εργοδότη" 
και "Δήλωση Μεταβολής Στοιχείων Εργοδότη - Απασχό¬ 
λησης Ασφάλισης (Απασχόληση προσωπικού σε οικία)" 
υποβάλλονται στο υποκατάστημα ή παράρτημα ΙΚΑ- 
ΕΤΑΜ που υπάγεται η έδρα του εργοδότη, λαμβάνουν 
αριθμό πρωτοκόλλου και περιέχουν: 

α) θέση για τον αριθμό πρωτοκόλλου και την ημερομη¬ 
νία παραλαβής που συμπληρώνεται από την υπηρεσία, 
β) θέσεις για την αναγραφή των γενικών στοιχείων του 
εργοδότη, των μεταβαλλόμενων στοιχείων αυτού, του 
χρόνου που επήλθε η μεταβολή και θέσεις για τη συμπλή¬ 
ρωση οποιωνδήποτε άλλων στοιχείων κρίνονται απαραί¬ 
τητα από το ΙΚΑ- ΕΤΑΜ για την πληρότητα της δήλωσης, 
γ) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες των εντύπων και θέση για την υπογραφή του εργο¬ 
δότη. 

2. Στα έντυπα περιλαμβάνεται πεδίο που συμπληρώνε¬ 
ται και υπογράφεται από τον αρμόδιο υπάλληλο και πε¬ 
ριέχει την ένδειξη "αυτεπάγγελτη καταχώριση μεταβολής 
στοιχείων εργοδότη" που συμπληρώνεται στην περίπτω¬ 
ση του τρίτου εδαφίου της παραγράφου 1 του άρθρου 11 
του παρόντος Κανονισμού. 

9. Το άρθρο 13 του Κανονισμού διαδικασιών ασφάλισης 
για την εφαρμογή της Αναλυτικής Περιοδικής Δήλωσης 
αντικαθίσταται ως εξής: 

"Άρθρο 13 

Μεταβολή στοιχείων Οικοδομοτεχνικού Έργου 

1. Οι εργοδότες οικοδομικών και τεχνικών έργων υπο- 
χρεούνται να γνωστοποιούν στο ΙΚΑ - ΕΤΑΜ κάθε μετα¬ 
βολή στα στοιχεία τους ή στα στοιχεία του έργου, που 
έχουν καταχωρισθεί στο Μητρώο Εργοδοτών, με ειδικό 
έντυπο με τίτλο "Δήλωση Μεταβολών Οικοδομοτεχνικού 
Έργου". Αν διαπιστωθεί μετά τον έλεγχο ότι εργοδότης 
οικοδομικού ή τεχνικού έργου δεν γνωστοποίησε τυχόν 
μεταβολή στα στοιχεία του ή στα στοιχεία του έργου, η 


δήλωση μεταβολών οικοδομοτεχνικού έργου συντάσσε- 
ται αυτεπάγγελτα από τον αρμόδιο υπάλληλο του ΙΚΑ- 
ΕΤΑΜ. 

2. Υποχρέωση γνωστοποίησης υπάρχει για τις εξής με¬ 
ταβολές: 

α) αλλαγή της επωνυμίας, 
β) αλλαγή των κατά νόμο υπευθύνων, 
γ) αλλαγή των στοιχείων των υπευθύνων ή του τόπου 
κατοικίας ή διαμονής τους 
δ) αποπεράτωση ιδιωτικού έργου, 
ε) αλλαγή έδρας, 

στ) αλλαγή χρήσης ιδιωτικού έργου ή τμήματος αυτού. 

3. Το έντυπο της παραγράφου 1 του παρόντος άρθρου 
συμπληρώνεται μόνο με το είδος της μεταβολής και υπο¬ 
βάλλεται στο υποκατάστημα ή παράρτημα του ΙΚΑ- ΕΤΑΜ 
που είναι αρμόδιο για την παρακολούθηση του έργου, μέ¬ 
σα σε τριάντα ημέρες από το χρόνο που έγινε η μεταβο¬ 
λή. 

Οι μεταβολές των περιπτώσεων α, β, γ και ε της προη¬ 
γούμενης παραγράφου δηλώνονται μία φορά, είτε στο 
υποκατάστημα ή παράρτημα του ΙΚΑ- ΕΤΑΜ που υπάγε¬ 
ται η έδρα της επιχείρησης είτε στο υποκατάστημα ή πα¬ 
ράρτημα ΙΚΑ που έχει απογραφεί οποιοδήποτε από τα 
εκτελούμενα έργα. 

4. Σε περίπτωση παράβασης της υποχρέωσης του πα¬ 
ρόντος άρθρου επιβάλλονται πρόστιμα ως εξής: 

α) ποσού τριακοσίων ευρώ για τη μη γνωστοποίηση της 
αλλαγής στην επωνυμία, καθώς και της αλλαγής υπευθύ¬ 
νου και 

β) ποσού εκατόν πενήντα ευρώ για τη μη γνωστοποίηση 
των λοιπών μεταβολών που αναφέρονται στην παράγρα¬ 
φο 2 του παρόντος άρθρου. 

Αν διαπιστωθούν ταυτοχρόνως περισσότερες παραβά¬ 
σεις, επιβάλλεται το ένα πρόστιμο και αν αυτά είναι δια¬ 
φορετικά επιβάλλεται το μεγαλύτερο." 

10. Το άρθρο 14 του Κανονισμού διαδικασιών ασφάλι¬ 
σης για την εφαρμογή της Αναλυτικής Περιοδικής Δήλω¬ 
σης αντικαθίσταται ως εξής: 

"Άρθρο 14 

Μορφή και περιεχόμενο του εντύπου 
"Δήλωση Μεταβολών Οικοδομοτεχνικού Έργου" 

1. Το έντυπο "Δήλωση Μεταβολών Οικοδομοτεχνικού 
Έργου" υποβάλλεται στο αρμόδιο υποκατάστημα ή πα¬ 
ράρτημα ΙΚΑΈΤΑΜ σύμφωνα με τα αναφερόμενα στην 
παρ. 3 του άρθρου 13, λαμβάνει αριθμό πρωτοκόλλου και 
περιέχει: 

α) θέση για τον αριθμό πρωτοκόλλου και την ημερομη¬ 
νία παραλαβής που συμπληρώνεται από την υπηρεσία, 
β) θέσεις για την αναγραφή των γενικών στοιχείων του 
εργοδότη, των μεταβαλλόμενων στοιχείων εργοδότη - 
έργου και θέσεις για τη συμπλήρωση οποιωνδήποτε άλ¬ 
λων στοιχείων κρίνονται απαραίτητα από το ΙΚΑΈΤΑΜ για 
την πληρότητα της δήλωσης, 
γ) θέση για υπεύθυνη δήλωση του εργοδότη για την 
ακρίβεια των στοιχείων που αναγράφονται σε όλες τις σε¬ 
λίδες της δήλωσης μεταβολών οικοδομοτεχνικού έργου 
και θέση για την υπογραφή του εργοδότη. 

2. Στο έντυπο περιλαμβάνεται πεδίο που συμπληρώνε¬ 
ται και υπογράφεται από τον αρμόδιο υπάλληλο και πε- 
ριέχειτην ένδειξη "αυτεπάγγελτη καταχώριση μεταβολής 
στοιχείων" που συμπληρώνεται στην περίπτωση του δεύ¬ 
τερου εδαφίου της παρ. 1 του άρθρου 13 του παρόντος 
Κανονισμού. 

11. Η παράγραφος 3 του άρθρου 15 του Κανονισμού 
διαδικασιών ασφάλισης για την εφαρμογή της Αναλυτι¬ 
κής Περιοδικής Δήλωσης τροποποιείται ως εξής: 

"3. Από την υποχρέωση της παραγράφου 1 του παρό¬ 
ντος άρθρου εξαιρούνται προσωρινά και μέχρι την πλήρη 
εφαρμογή του Ολοκληρωμένου Πληροφοριακού Συστή¬ 
ματος του ΙΚΑ- ΕΤΑΜ οι παρακάτω κατηγορίες επαγγελ¬ 
μάτων: 

α) Οι φορτοεκφορτωτές 

β) Οι πωλητές Λαϊκών Αγορών 

γ) Οι ρητινοσυλλέκτες 

δ) Οι ξεναγοί 

ε) Οι σμυριδορύκτες 

στ) Οι εκδοροσφαγείς 

ζ) Οι δασεργάτες μέλη δασικών συνεταιρισμών 
η) Οι καπνομεσίτες 

θ) Οι φορείς υλοποίησης εκπαιδευτικών προγραμμά¬ 
των επιδοτούμενων ή μη από το Ευρωπαϊκό Κοινωνικό Τα¬ 
μείο Επαγγελματικής Κατάρτισης για τα πρόσωπα που 
παρακολουθούν τα προγράμματα και ασφαλίζονται στο 
ΙΚΑ- ΕΤΑΜ για τον κλάδο παροχών ασθένειας σε είδος 
ι) Ο ΟΑΕΔ για τις εξής κατηγορίες ασφαλισμένων: 
αα) τους ανέργους που παρακολουθούν προγράμματα 
εξειδίκευσης σε θέματα διοικητικής υποστήριξης ή προ¬ 
γράμματα επιδοτούμενα από το Ευρωπαϊκό Κοινωνικό 
Ταμείο Επαγγελματικής Κατάρτισης και ασφαλίζονται 
στο ΙΚΑ- ΕΤΑΜ για τον κλάδο παροχών ασθένειας σε εί¬ 
δος 

ββ) για τους εκπαιδευόμενους στα προγράμματα 
3ΤΑΟΕ για απόκτηση επαγγελματικής εμπειρίας, που 
ασφαλίζονται στο ΙΚΑ- ΕΤΑΜ για τον κλάδο παροχών 
ασθένειας σε είδος και επαγγελματικό κίνδυνο και 
γγ) για τους επιδοτούμενους λόγω ανεργίας που ασφα¬ 
λίζονται στο ΙΚΑ- ΕΤΑΜ για τον κλάδο παροχών ασθένει¬ 
ας σε είδος. 

ια) Τα δημόσια και τα ιδιωτικά Κέντρα Επαγγελματικής 
Κατάρτισης (ΚΕΚ) για τους εκπαιδευόμενους σ’ αυτά που 
ασφαλίζονται στο ΙΚΑ- ΕΤΑΜ για τον κλάδο παροχών 
ασθένειας σε είδος. 

ιβ) Ο Οργανισμός Επαγγελματικής Κατάρτισης και Εκ¬ 
παίδευσης (Ο.Ε.Ε.Κ.) για το σύνολο των εκπαιδευομένων 
σε δημόσια Ινστιτούτα Επαγγελματικής Κατάρτισης 
(ΙΕΚ), για τους οποίους καταβάλλεται στο ΙΚΑ- ΕΤΑΜ ει¬ 
σφορά επαγγελματικού κινδύνου. 

ιγ) Τα Ιδρύματα προστασίας απροσάρμοστων παιδιών 
για τους τροφίμους τους που πραγματοποιούν την πρα¬ 
κτική τους άσκηση, για τους οποίους καταβάλλεται στο 
ΙΚΑ- ΕΤΑΜ εισφορά επαγγελματικού κινδύνου. 

ιδ) Οι ασφαλιστικοί φορείς που καταβάλλουν στο ΙΚΑ- 
ΕΤΑΜ εισφορές για τον κλάδο παροχών ασθένειας σε εί¬ 
δος για τους απασχολούμενους συνταξιούχους τους οι 
οποίοι κατά το χρόνο της ενεργού ασφάλισής τους σ’ αυ¬ 
τά, δεν είχαν καμία ασφαλιστική σχέση με το ΙΚΑ- ΕΤΑΜ." 

12. Στο τέλος της παραγράφου 4του άρθρου 15του Κα¬ 
νονισμού διαδικασιών ασφάλισης για την εφαρμογή της 
Αναλυτικής Περιοδικής Δήλωσης προστίθεται εδάφιο ως 
εξής: 

"Γιατους ασφαλισμένους των περιπτώσεων θ έως και ιδ 
της προηγούμενης παραγράφου υποβάλλεται στο υπο¬ 
κατάστημα του ΙΚΑ- ΕΤΑΜ που υπάγεται η έδρα του ερ¬ 
γοδότη Συγκεντρωτική Περιοδική Δήλωση Εισφορών κα¬ 
τά την περίπτωση α' της παραγράφου 3 του άρθρου 10 
του Ν.3050/2002, που αναφέρεται σε κάθε ημερολογιακό 
τρίμηνο απασχόλησης." 

13. Μετά το άρθρο 15 του Κανονισμού διαδικασιών 
ασφάλισης για την εφαρμογή της Αναλυτικής Περιοδικής 
Δήλωσης προστίθεται άρθρο 15α ως εξής: 


"Άρθρο 15α 

Τρόπος Υποβολής της Α.Π.Δ. 

1. Η ΑΠΔ υποβάλλεται είτε ηλεκτρονικά ή με μαγνητικό 
μέσο ή εγγράφως. 

2. Υπόχρεοι για την υποβολή σε ηλεκτρονική μορφή ή 
με μαγνητικό μέσο είναι: 

α) το Δημόσιο, 

β) τα Νομικά Πρόσωπα Δημοσίου Δικαίου (ΝΠΔΔ) 
γ) οι Οργανισμοί Τοπικής Αυτοδιοίκησης, α και β βαθμίδας 
δ) οι εργοδότες που εκτελούν δημόσια έργα σύμφωνα 
με την έννοια του άρθρου 8, περίπτωση 5, εδάφιο ε' του 
α.Ν.1846/1951, και με προϋπολογισμό δαπάνης μεγαλύ¬ 
τερο από αυτόν που καθορίζεται με Απόφαση του Υπουρ¬ 
γού Εργασίας και Κοινωνικών Ασφαλίσεων ύστερα από 
γνώμη του Δ.Σ του ΙΚΑ-ΕΤΑΜ. 

ε) Οι εργοδότες που δεν είναι φυσικά πρόσωπα, είτε κα¬ 
ταβάλλουν εισφορές για το ΙΚΑ- ΕΤΑΜ, είτε για φορείς ή 
κλάδους και λογαριασμούς οργανισμών κοινωνικής πολι¬ 
τικής τις εισφορές των οποίων εισπράττει ή συνεισπράτ- 
τειτο ΙΚΑ-ΕΤΑΜ. 

στ) Οι εργοδότες που είναι φυσικά πρόσωπα, οι οποίοι 
απασχολούν πάνω από πέντε εργαζόμενους. 

ζ) Οι εργοδότες που εκτελούν δημόσια έργα με αυτεπι¬ 
στασία. 

Από 1.7.2004, οι εργοδότες της παρούσας παραγρά¬ 
φου υποχρεούνται να υποβάλλουν αυτήν ηλεκτρονικά. 

2. Υπόχρεοι για την υποβολή της ΑΠΔ σε ηλεκτρονική 
μορφή ή με μαγνητικό μέσο ή εγγράφως είναι: 

α) Οι εργοδότες που είναι φυσικά πρόσωπα, οι οποίοι 
απασχολούν μέχρι και πέντε εργαζόμενους, 
β) Οι εργοδότες που εκτελούν δημόσια έργα σύμφωνα 
με την έννοια του άρθρου 8, περίπτωση 5, εδάφιο ε' του 
α.Ν. 1846/1951, και με προϋπολογισμό δαπάνης μικρότε¬ 
ρο ή ίσο από αυτόν που καθορίζεται με Απόφαση του 
Υπουργού Εργασίας και Κοινωνικών Ασφαλίσεων ύστερα 
από γνώμη του Δ.Σ του ΙΚΑ- ΕΤΑΜ και 
γ) Οι εργοδότες ιδιωτικών οικοδομικών καιτεχνικών έρ¬ 
γων." 

14. Το άρθρο 16 του Κανονισμού διαδικασιών ασφάλι¬ 
σης για την εφαρμογή της Αναλυτικής Περιοδικής Δήλω¬ 
σης αντικαθίσταται ως εξής: 

"Άρθρο 16 
Χρόνος Υποβολής 

1. Οι εργοδότες που δεν είναι φυσικά πρόσωπα, οι ερ¬ 
γοδότες που είναι φυσικά πρόσωπα με εποχική δραστη¬ 
ριότητα, καθώς και οι εργοδότες δημόσιων και οι εργο¬ 
δότες ιδιωτικών οικοδομικών και τεχνικών έργων, ανε¬ 
ξαρτήτως του τρόπου με τον οποίο αυτά εκτελούνται 
υποβάλλουν την ΑΠΔ κάθε μήνα. 

2. Το Δημόσιο, τα ΝΠΔΔ, οι ΟΤΑ α' και β' βαθμίδας, οι ερ¬ 
γοδότες που είναι φυσικά πρόσωπα με συνεχή δραστηριό¬ 
τητα, καθώς και όσοι καταβάλλουν εισφορές στο IΚΑ- ΕΤΑΜ 
μόνο για φορείς ή κλάδους και λογαριασμούς οργανισμών 
κοινωνικής πολιτικής τις εισφορές των οποίων εισπράττει 
το ΙΚΑ- ΕΤΑΜ, υποβάλλουν την ΑΠΔ κάθε τρίμηνο. 

3. Τα πρόσωπα που απασχολούν οικιακούς βοηθούς και 
λοιπά πρόσωπα στην οικία τους, τα οποία έχουν απογρα- 
φεί κατά το άρθρο 9 του παρόντος, υποβάλλουν μία ΑΠΔ 
κατ’ έτος η οποία αναφέρεται στο πρώτο ημερολογιακό 
τρίμηνο κάθε έτους, εκτός και αν υπάρξει μεταβολή στα 
στοιχεία της ΑΠΔ. Η πρώτη ΑΠΔ υποβάλλεται στο ημερο¬ 
λογιακό τρίμηνο που αναφέρεται η έναρξη της απασχό¬ 
λησης. Οποιαδήποτε μεταβολή στα στοιχεία απασχόλη¬ 
σης - ασφάλισης, η διακοπή της απασχόλησης και η με- 

ταβολή του προσώπου του απασχολούμενου δηλώνονται 
με το έντυπο γνωστοποίησης μεταβολών της παρ. 1 του 
άρθρου 11 του παρόντος. 

4. Γιατις μισθολογικές περιόδους από 1/7/2004 και εφε¬ 
ξής, τα στοιχεία των ΑΠΔ, που υποβάλλουν όλοι οι εργο¬ 
δότες πλην των εργοδοτών οικοδομικών και τεχνικών έρ¬ 
γων, αναφέρονται σε κάθε ημερολογιακό τρίμηνο απα¬ 
σχόλησης. 

5. Η προθεσμία υποβολής της μηνιαίας ΑΠΔ αρχίζει για 
τους υπόχρεους εργοδότες, με εξαίρεση όσους υποβάλ¬ 
λουν αυτήν μέσω διαδικτύου, την πρώτη ημέρα του μήνα 
που έπεται της μισθολογικής περιόδου στην οποία ανα- 
φέρεται η ΑΠΔ και λήγει ανάλογα με το τελευταίο ψηφίο 
του Αριθμού Μητρώου του εργοδότη ως ακολούθως: 

α) Γιατους εργοδότες που ο Αριθμός Μητρώου τους λή¬ 
γει στο 1 και 2, μέχρι την 11 η του μήνα αν είναι εργάσιμη 
β) Για τους εργοδότες που ο Αριθμός Μητρώου τους 
λήγει στο 3 και 4, μέχρι την επόμενη εργάσιμη ημέρα της 
προθεσμίας που λήγει για τα ψηφία 1 και 2. 

γ) Για τους εργοδότες που ο Αριθμός Μητρώου τους 
λήγει στο 5 και 6, μέχρι την επόμενη εργάσιμη ημέρα της 
προθεσμίας που λήγει για τα ψηφία 3 και 4. 

δ) Γ ια τους εργοδότες που ο Αριθμός Μητρώου τους 
λήγει στο 7 και 8, μέχρι την επόμενη εργάσιμη ημέρα της 
προθεσμίας που λήγει για τα ψηφία 5 και 6. 

ε) Γ ιατους εργοδότες που ο Αριθμός Μητρώου τους λή¬ 
γει στο 9,10, 20 και 30, μέχρι την επόμενη εργάσιμη ημέ¬ 
ρα της προθεσμίας που λήγει για τα ψηφία 7 και 8 και 
στ) Γ ια τους εργοδότες που ο Αριθμός Μητρώου τους 
λήγει στο 40, 50, 60, 70, 80, 90 και 00, μέχρι την επόμενη 
εργάσιμη ημέρα της προθεσμίας που λήγει για τα ψηφία 
9, 10,20 και 30. 

Η προθεσμία υποβολής της τριμηνιαίας ΑΠΔ αρχίζει για 
τους υπόχρεους εργοδότες, με εξαίρεση όσους υποβάλ¬ 
λουν αυτήν μέσω διαδικτύου, την πρώτη ημέρα του μήνα 
που έπεται της μισθολογικής περιόδου στην οποία ανα- 
φέρεται αυτή και λήγει ανάλογα με το τελευταίο ψηφίο 
του Αριθμού Μητρώου του εργοδότη ως ακολούθως: 

α) Για τους εργοδότες που ο Αριθμός Μητρώου τους 
λήγει στο 1 και 2 μέχρι την επόμενη εργάσιμη ημέρα της 
καταληκτικής προθεσμίας που ισχύει για τα ψηφία 40,50, 
60, 70, 80, 90 και 00 των Αριθμών Μητρώου των εργοδο¬ 
τών που υποχρεούνται σε μηνιαία υποβολή. 

β) Για τους εργοδότες που ο Αριθμός Μητρώου τους 
λήγει στο 3 και 4, μέχρι την επόμενη εργάσιμη ημέρα της 
καταληκτικής προθεσμίας που ισχύει για τα ψηφία 1 και 2. 

γ) Γ ιατους εργοδότες που ο Αριθμός Μητρώου τους λή¬ 
γει στο 5 και 6, μέχριτην επόμενη εργάσιμη ημέρατης κα¬ 
ταληκτικής προθεσμίας που ισχύει για τα ψηφία 3 και 4. 

δ) Για τους εργοδότες που ο Αριθμός Μητρώου τους 
λήγει στο 7 και 8, μέχρι την επόμενη εργάσιμη ημέρα της 
καταληκτικής προθεσμίας που ισχύει για τα ψηφία 5 και 6. 

ε) Γ ιατους εργοδότεςπου οΑριθμός Μητρώου τους λήγει 
στο 9,10,20 και 30, μέχριτην επόμενη εργάσιμη ημέρα της 
καταληκτικής προθεσμίας που ισχύει για τα ψηφία7και8και 
στ) Γ ια τους εργοδότες που ο Αριθμός Μητρώου τους 
λήγει στο 40, 50, 60, 70, 80, 90 και 00, μέχρι την επόμενη 
εργάσιμη ημέρα της καταληκτικής προθεσμίας που ισχύ¬ 
ει για τα ψηφία 9,10, 20 και 30. 

Η παράγραφος αυτή έχει εφαρμογή για τις ΑΠΔ μισθο- 
λογικών περιόδων μέχρι 30.6.2004. 

6. Η προθεσμία υποβολής των τριμηνιαίων ΑΠΔ μισθο- 
λογικών περιόδων από 1.7.2004 και εφεξής αρχίζει για 
τους υπόχρεους εργοδότες, με εξαίρεση όσους υποβάλ¬ 
λουν αυτές μέσω διαδικτύου, την πρώτη ημέρα του μήνα 
που έπεται της μισθολογικής περιόδου αναφοράς και λή¬ 


γει ανάλογα με το τελευταίο ψηφίο του Αριθμού Μητρώ¬ 
ου του εργοδότη ως ακολούθως: 

α) Για τους εργοδότες που ο Αριθμός Μητρώου τους λή¬ 
γει στο 1 και 2, μέχριτην 11η του μήνα αν είναι εργάσιμη 

β) Για τους εργοδότες που ο Αριθμός Μητρώου τους 
λήγει στο 3 και 4, μέχριτην επόμενη εργάσιμη ημέρατης 
καταληκτικής προθεσμίας που ισχύει για τα ψηφία 1 και2. 

γ) Γ ιατους εργοδότες που ο Αριθμός Μητρώου τους λή¬ 
γει στο 5 και 6, μέχρι την επόμενη εργάσιμη ημέρατης κα¬ 
ταληκτικής προθεσμίας που ισχύει για τα ψηφία 3 και 4. 

δ) Για τους εργοδότες που ο Αριθμός Μητρώου τους 
λήγει στο 7 και 8, μέχριτην επόμενη εργάσιμη ημέρατης 
καταληκτικής προθεσμίας που ισχύει για τα ψηφίαδ και 6. 

ε) Για τους εργοδότες που ο Αριθμός Μητρώου τους λή¬ 
γει στο 9,10, 20 και 30, μέχριτην επόμενη εργάσιμη ημέ¬ 
ρατης καταληκτικής προθεσμίας που ισχύει για τα ψηφία 
7 και 8 και 

στ) Γ ια τους εργοδότες που ο Αριθμός Μητρώου τους 
λήγει στο 40, 50, 60, 70, 80, 90 και 00, μέχριτην επόμενη 
εργάσιμη ημέρα της καταληκτικής προθεσμίας που ισχύ¬ 
ει για τα ψηφία 9, 10, 20 και 30. 

7. Αν η τελευταία ημέρα των πιο πάνω προθεσμιών είναι 
εξαιρέσιμη ή αργία για τις δημόσιες υπηρεσίες, τότε η 
προθεσμία αυτή παρατείνεται μέχριτην αμέσως επόμενη 
εργάσιμη ημέρα μεταφερομένων αντιστοίχως και των τυ¬ 
χόν επόμενων προθεσμιών. 

8. Η προθεσμία υποβολής της ΑΠΔ των εργοδοτών οι¬ 
κοδομικών και τεχνικών έργων τόσο μέχρι την 30.6.2004 
όσο και από 1.7.2004 και εφεξής, με εξαίρεση όσους υπο¬ 
βάλλουν αυτήν μέσω διαδικτύου, αρχίζει την πρώτη ημέ¬ 
ρα του μήνα που έπεται του ημερολογιακού μήνα της 
απασχόλησης καιλήγειτην δέκατη ημέρατου ίδιου μήνα, 
ανεξαρτήτως του τελευταίου ψηφίου του αριθμού μη¬ 
τρώου του έργου. Αν η τελευταία ημέρα της ως άνω προ¬ 
θεσμίας είναι εξαιρέσιμη ή αργία για τις δημόσιες υπηρε¬ 
σίες, τότε η προθεσμία αυτή παρατείνεται μέχριτην αμέ¬ 
σως επόμενη εργάσιμη ημέρα. 

9. Σε κάθε μονάδα παραλαβής, αναρτάται πίνακας με 
τις ακριβείς καταληκτικές ημερομηνίες παραλαβής των 
ΑΠΔ του μήνα, ο οποίος συντάσσεται ανάλογα με το τε¬ 
λευταίο ψηφίο του Αριθμού Μητρώου του Εργοδότη λαμ- 
βανομένων υπόψη των ημερών που δεν είναι εργάσιμες, 
των αργιών και των τοπικών εορτών, σύμφωνα με τα ορι¬ 
ζόμενα στην παρ.7 του παρόντος άρθρου. 

10. Η προθεσμία υποβολής της μηνιαίας και τριμηνιαίας 
ΑΠΔ μέσω του διαδικτύου, για όλουςτους εργοδότες, αρ¬ 
χίζει την πρώτη ημέρα του μήνα που έπεται της μισθολο- 
γικής περιόδου απασχόλησης στην οποία αναφέρεται και 
λήγει την τελευταία ημέρα του ίδιου μήνα, ανεξαρτήτως 
του αριθμού μητρώου τους. Ως ημερομηνία υποβολής θε¬ 
ωρείται η ημερομηνία αποδοχής και επιτυχούς καταχώρι¬ 
σης στον δικτυακότόπο (\Λ/θό είΐθ) του ΙΚΑ- ΕΤΑΜ." 

15. Στο τέλος της περίπτωσης β'της παραγράφου 2 του 
άρθρου 17 του Κανονισμού διαδικασιών ασφάλισης για 
την εφαρμογή της Αναλυτικής Περιοδικής Δήλωσης προ¬ 
στίθεται εδάφιο ως εξής: 

"Η ΑΠΔτης περίπτωσης αυτής καταργείται από 1.1.2004." 

16. Η περίπτωση δ' της παραγράφου 2 του άρθρου 17 
του Κανονισμού διαδικασιών ασφάλισης για την εφαρμο¬ 
γή της Αναλυτικής Περιοδικής Δήλωσης αντικαθίσταται 
ως εξής: 

"δ) Ιδιαίτερη (Συμπληρωματική) ΑΠΔ, με κωδικό 04. 
Υποβάλλεται για συμπλήρωση παραλείψεων στα στοιχεία 
ΑΠΔ που έχουν υποβληθεί, εκτός αν αυτά αφορούν ανα¬ 
δρομικές αποδοχές σε εφαρμογή Συλλογικών Συμβάσε¬ 
ων Εργασίας ή Απόφασης Διαιτησίας." 

17. Μετά το άρθρο 21 του Κανονισμού διαδικασιών 
ασφάλισης για την εφαρμογή της Αναλυτικής Περιοδικής 
Δήλωσης προστίθεται άρθρο 21 α ως εξής: 

"Άρθρο 21α 

Διαδικασία υποβολής ΑΠΔ μετά την εφαρμογή 
του Ολοκληρωμένου Πληροφοριακού Συστήματος 

1. Μετά την εφαρμογή του Ολοκληρωμένου Πληροφο¬ 
ριακού Συστήματος, μαζί με την ΑΠΔ που υποβάλλεται με 
μαγνητικό μέσο (δισκέτα ή Οϋ) υποβάλλεται και συνο¬ 
δευτικό έντυπο. Στη δισκέτα ή στο 00 επικολλάται ετικέ¬ 
τα από τον εργοδότη, με τον αριθμό του συγκεκριμένου 
μέσου από το συνολικό πλήθος που υποβάλλεται, τον 
αριθμό μητρώου, τον ΑΦΜ του εργοδότη και τη μισθολο- 
γική περίοδο στην οποία αναφέρεται η ΑΠΔ. Αν πρόκειται 
για ΑΠΔ Οικοδομοτεχνικού Έργου, στην ετικέτα αναγρά¬ 
φονται ο αριθμός του συγκεκριμένου μέσου από το συνο¬ 
λικό πλήθος που υποβάλλεται, ο Αριθμός Μητρώου Οικο- 
δομοτεχνικού Έργου (ΑΜΟΕ), ο ΑΦΜ και η μισθολογική 
περίοδος στην οποία αναφέρεται η ΑΠΔ. 

Σε περίπτωση εκτέλεσης εργασιών σε δημόσιο οικοδο¬ 
μικό ή τεχνικό έργο με ανάθεση ή εργολαβία, αν η ΑΠΔ 
υποβάλλεται από υπεργολάβο του αναδόχου ή του εργο¬ 
λάβου, συνυποβάλλεται και το έντυπο "Γενικά Στοιχεία 
Υπεργολάβου". 

2. Η έγγραφη ΑΠΔ υποβάλλεται σε δύο (2) αντίτυπα. Τα 
έντυπα στα οποία συμπληρώνεται και υποβάλλεται η ΑΠΔ 
μπορεί να είναι και φωτοαντίγραφα, με υπογραφή πρω¬ 
τότυπη σε όλα." 

18. Μετά το άρθρο 22 του Κανονισμού διαδικασιών 
ασφάλισης για την εφαρμογή της Αναλυτικής Περιοδικής 
Δήλωσης προστίθεται άρθρο 22α ως εξής: 

"Άρθρο 22α 

Έλεγχος παραλαβής της ΑΠΔ μετά την εφαρμογή του 
Ολοκληρωμένου Πληροφοριακού Συστήματος 

Μετά την εφαρμογή του Ολοκληρωμένου Πληροφορια¬ 
κού Συστήματος, για τις ΑΠΔ που υποβάλλονται με μα- 
γνητικό μέσο, γίνεται εισαγωγή του μαγνητικού μέσου 
στο σύστημα και παράλληλα καταχωρίζονται από τα στοι¬ 
χεία του συνοδευτικού εντύπου ο ΑΜΕ ή ο ΑΜΟΕ, η χρο¬ 
νική περίοδος αναφοράς και ο τύπος της δήλωσης. Γιατις 
ΑΠΔ που υποβάλλονται εγγράφως, εκτός από τα παρα¬ 
πάνω στοιχεία καταχωρίζονται από τις εγγραφές της ΑΠΔ 
και τα σύνολα των αποδοχών, των εισφορών και των ημε¬ 
ρών ασφάλισης και γίνεται οπτικός έλεγχος των αναλυτι¬ 
κών στοιχείων της ΑΠΔ από τον αρμόδιο υπάλληλο, τα 
αποτελέσματα του οποίου καταχωρίζονται στο σύστημα." 

19. Μετά το άρθρο 23 του Κανονισμού διαδικασιών 
ασφάλισης για την εφαρμογή της Αναλυτικής Περιοδικής 
Δήλωσης προστίθεται άρθρο 23α ως εξής: 

"Άρθρο 23α 

Παραλαβή της ΑΠΔ μετά την εφαρμογή 
του Ολοκληρωμένου Πληροφοριακού Συστήματος 

Μετά την ολοκλήρωση των ελέγχωντου άρθρου 22α, αν 
δεν εντοπισθεί κάποιο λάθος, εκτυπώνεται αποδεικτικό 
παραλαβής με αριθμό παραστατικού από το σύστημα, το 
οποίο υπογράφεται από τον υπάλληλο και παραδίδεται 
στον εργοδότη ή τον αντιπρόσωπό του. Προκειμένου για 
ΑΠΔ που υποβάλλεται με μαγνητικό μέσο, αρχειοθετού¬ 
νται στη μονάδα παραλαβής το συνοδευτικό έντυπο και 
το μαγνητικό μέσο. Προκειμένου για ΑΠΔ που υποβάλλε¬ 
ται εγγράφως, το ένα αντίτυπο αυτής χρησιμοποιείται για 
καταχώριση στο μηχανογραφικό σύστημα καιτο άλλο αρ¬ 
χειοθετείται στη μονάδα παραλαβής." 

20. Η παράγραφος 1 του άρθρου 24 του Κανονισμού 


διαδικασιών ασφάλισης για την εφαρμογή της Αναλυτι¬ 
κής Περιοδικής Δήλωσης αντικαθίσταται ως εξής: 

"1. Αν από την εξέταση του συνοδευτικού εντύπου του 
μαγνητικού μέσου και της εκτύπωσης αυτού ή των αντι¬ 
τύπων της έγγραφης ΑΠΔ που διενεργείται κατά το άρ¬ 
θρο 22 του παρόντος, εντοπισθεί λάθος ή παράλειψη, η 
ΑΠΔ δεν παραλαμβάνεται." 

21. Το δεύτερο εδάφιο της παραγράφου 3 του άρθρου 
24 του Κανονισμού διαδικασιών ασφάλισης για την εφαρ¬ 
μογή της Αναλυτικής Περιοδικής Δήλωσης αντικαθίστα¬ 
ται ως εξής: 

"Για τη διόρθωση των λαθών ή παραλείψεων που εντο¬ 
πίστηκαν και την εκ νέου υποβολή της ΑΠΔ, παρέχεται 
αποκλειστική προθεσμία πέντε εργάσιμων ημερών πέραν 
της καταληκτικής ημερομηνίας, μετά την παρέλευση της 
οποίας, αυτή θεωρείται ως εκπρόθεσμη. Οι διατάξεις του 
εδαφίου αυτού έχουν εφαρμογή από τη δημοσίευση της 
τροποποίησης του Κανονισμού. Γ ια το χρονικό διάστημα 
από 1/1/2003 μέχριτη δημοσίευση της τροποποίησης του 
Κανονισμού, ισχύει προθεσμία τριών εργάσιμων ημερών 
πέραν της ως άνω καταληκτικής ημερομηνίας." 

22. Μετά το άρθρο 24 του Κανονισμού διαδικασιών 
ασφάλισης για την εφαρμογή της Αναλυτικής Περιοδικής 
Δήλωσης προστίθεται άρθρο 24α ως εξής: 

"Άρθρο 24α 

Επανυποβολή ΑΠΔ κατά το στάδιο της παραλαβής 
μετά την εφαρμογή του Ολοκληρωμένου 
Πληροφοριακού Συστήματος 

"Αν από τον έλεγχο που διενεργείται κατά το άρθρο 22α 
του παρόντος, εντοπισθεί λάθος ή παράλειψη, αποδίδεται 
στην ΑΠΔ αριθμός παραστατικού από το μηχανογραφικό 
σύστημα και εκτυπώνεται κατάσταση λαθών για επανυπο¬ 
βολή της, η οποία παραδίδεται στον εργοδότη. Για την 
επανυποβολή της ΑΠΔ, παρέχεται προθεσμία πέντε εργά¬ 
σιμων ημερών πέραν της καταληκτικής ημερομηνίας, με¬ 
τά την παρέλευση της οποίας, αυτή θεωρείται ως εκπρό¬ 
θεσμη. Η επανυποβολή της ΑΠΔ πραγματοποιείται με τη 
διαδικασία των άρθρων 21α, 22α και 23α του παρόντος." 

23. Μετά το άρθρο 26 του Κανονισμού διαδικασιών 
ασφάλισης για την εφαρμογή της Αναλυτικής Περιοδικής 
Δήλωσης προστίθεται άρθρο 26α ως εξής: 

"Άρθρο 26α 

Έλεγχοι επεξεργασίας ΑΠΔ μετά την εφαρμογή 
του Ολοκληρωμένου Πληροφοριακού Συστήματος 

"Μετά την παραλαβή, των ΑΠΔ κάθε τύπου που υπο¬ 
βάλλονται με μαγνητικό μέσο ή μετά την παραλαβή και 
καταχώριση στο σύστημα των ΑΠΔ κάθε τύπου που υπο¬ 
βάλλονται εγγράφως, πραγματοποιούνται από το μηχα¬ 
νογραφικό σύστημα έλεγχοι επεξεργασίας των στοιχείων 
των ΑΠΔ, που περιλαμβάνουν αναλυτικό έλεγχο των εγ¬ 
γραφών του αρχείου και αυτόματη διόρθωση των λαθών 
στις περιπτώσεις που είναι αυτή δυνατή, η οποία καταχω¬ 
ρίζεται στο σύστημα, ενώ υποχρεωτικά διατηρείται καιτο 
αρχείο με τη μορφή που είχε πριν από τη διόρθωση." 

24. Το άρθρο 27 του Κανονισμού διαδικασιών ασφάλι¬ 
σης για την εφαρμογή της Αναλυτικής Περιοδικής Δήλω¬ 
σης αντικαθίσταται ως εξής: 

"Άρθρο 27 

Διαχείριση λανθασμένων ΑΠΔ κατά το στάδιο της 

επεξεργασίας 

1. Αν μετάτηντήρηση της διαδικασίας των άρθρων 26 και 
26α παραμείνουν λάθη που δεν μπορούν να διορθωθούν 
αυτόματα, ακολουθείται διαζευκτικά η εξής διαδικασία: 

α) Ενημερώνεται η ασφαλιστική ιστορία για το μέρος 

των εγγραφών για τις οποίες δεν διαπιστώθηκαν λάθη και 
οι ΑΠΔ διατίθενται στη μονάδα παραλαβής για περαιτέρω 
διόρθωση, μετά την ολοκλήρωση της οποίας γίνεται έλεγ¬ 
χος των διορθωμένων ΑΠΔ μέσω του συστήματος και 
εφόσον δεν εντοπιστούν λάθη γίνεται η χρέωση του ερ¬ 
γοδότη και η ενημέρωση της ασφαλιστικής ιστορίας μετά 
στοιχεία που διορθώθηκαν. 

β) Ενημερώνεται η ασφαλιστική ιστορία για το μέρος 
των εγγραφών για τις οποίες δεν διαπιστώθηκαν λάθη και 
αποστέλλονται καταστάσεις λαθών στους εργοδότες 
προς διόρθωση μέσω υποβολής συμπληρωματικής ΑΠΔ. 
Η διόρθωση των λαθών μπορεί να γίνει και μέσω του δια¬ 
δικτύου από όσους εργοδότες είχαν υποβάλει την ΑΠΔ με 
αυτό το μέσο. Μετά την ολοκλήρωση της διαδικασίας υπο¬ 
βολής της συμπληρωματικής ΑΠΔ γίνεται συσχετισμός με 
την κανονική και έλεγχος αυτών μέσω του συστήματος και 
αν δεν εντοπιστούν λάθη γίνεται η χρέωση του εργοδότη 
και η ενημέρωση της ασφαλιστικής ιστορίας. 

γ) Αποστέλλονται καταστάσεις λαθών στους εργοδό¬ 
τες για επανυποβολή ΑΠΔ. Η επανυποβολή γίνεται κατά 
τη διαδικασία των άρθρων 21 έως 23α, του παρόντος Κα¬ 
νονισμού, εντός προθεσμίας 5 εργάσιμων ημερών από 
την παραλαβή των καταστάσεων λαθώΝ. Μετά την ολο¬ 
κλήρωση της διαδικασίας, εφόσον δεν εντοπιστούν λάθη 
γίνεται η χρέωση του εργοδότη και η ενημέρωση της 
ασφαλιστικής ιστορίας. 

2. Αν μετά την τήρηση της διαδικασίας του παρόντος 
άρθρου παραμείνουν λάθη των οποίων η διόρθωση δεν εί¬ 
ναι δυνατή ή ευχερής, οι αρμόδιες υπηρεσίες προβαίνουν 
σε ελέγχους ουσιαστικούς, επιτόπιους, διασταυρώσεις 
με στοιχεία άλλων υπηρεσιών, καθώς και λοιπούς ελέγ¬ 
χους που κρίνονται απαραίτητοι κατά περίπτωση. 

25. Η παράγραφος 1 του άρθρου 29 του Κανονισμού 
διαδικασιών ασφάλισης για την εφαρμογή της Αναλυτι¬ 
κής Περιοδικής Δήλωσης αντικαθίσταται ως εξής: 

"1. Η ασφάλιση σε έναν τουλάχιστον κλάδο του ΙΚΑ- 
ΕΤΑΜ ή μόνο στο ΕΤΕΑΜ ή μόνο στο ΙΚΑ-ΕΤΑΜ- ΕΤΕΑΜ, 
ή των φορέων ή των κλάδων και λογαριασμών των οργα¬ 
νισμών κοινωνικής πολιτικής τις εισφορές των οποίων ει¬ 
σπράττει ή συνεισπράττει το ΙΚΑ-ΕΤΑΜ, που προέρχεται 
από την επεξεργασία των ΑΠΔ εμφανίζεται στο Απόσπα¬ 
σμα Ατομικού Λογαριασμού Ασφάλισης. Το έντυπο αυτό 
συντάσσεται και εκτυπώνεται κάθε ημερολογιακό εξάμη¬ 
νο και έχει πλήρη αποδεικτική δύναμη. Μέχρι την 
30/6/2004 το παραπάνω απόσπασμα αποστέλλεται κάθε 
ημερολογιακό τρίμηνο. 

Για τους εργατοτεχνίτες οικοδόμους, τους ασφαλιζό- 
μενους με τις ειδικές διατάξεις περί ασφαλίσεως οικοδό¬ 
μων του Κανονισμού Ασφάλισης του ΙΚΑ-ΕΤΑΜ, το ανω¬ 
τέρω Απόσπασμα Ατομικού Λογαριασμού Ασφάλισης, εκ- 
δίδεται για τα ημερολογιακά τετράμηνα Σεπτεμβρίου - 
Δεκεμβρίου, Ιανουάριου - Απριλίου και Μάίου - Αυγού- 
στου και γνωστοποιείται μαζί με το ενημερωτικό σημείω¬ 
μα για τον Ειδικό Λογαριασμό Δώρου Εργατοτεχνιτών Οι¬ 
κοδόμων (ΕΛΔΕΟ). 

Γ ια τους αμειβόμενους με το κομμάτι (φασόν) και τους 
απασχολούμενους στο θέαμα και ακρόαμα που αμείβο¬ 
νται με εφάπαξ ποσό, τα ασφαλιστικά στοιχείατων οποίων 
δηλώνονται με ΑΠΔ, καθώς και για όσες άλλες κατηγορίες 
ασφαλισμένων ο αριθμός των ημερών εργασίας υπολογί¬ 
ζεται κατ’ έτος, το Απόσπασμα Ατομικού Λογαριασμού 
Ασφάλισης αποστέλλεται κάθε ημερολογιακό έτος." 

26. Οι παράγραφοι 6 και 7 του άρθρου 30 του Κανονι¬ 
σμού διαδικασιών ασφάλισης για την εφαρμογή της Ανα¬ 
λυτικής Περιοδικής Δήλωσης αντικαθίστανται ως εξής: 

"6. Μέχρι το Σεπτέμβριο κάθε έτους, εκδίδεται αυτο¬ 


κόλλητη ετικέτα ασφαλιστικής ικανότητας για την ανανέ¬ 
ωση των ατομικών βιβλιαρίων υγείας των ασφαλισμένων, 
που έχουν συμπληρώσει τις προϋποθέσεις, η οποία απο- 
στέλλεται μέχριτον Οκτώβριο κατά την παράγραφο 2 του 
προηγούμενου άρθρου. Η διαδικασία αυτή επαναλαμβά¬ 
νεται τον Δεκέμβριο κάθε έτους για όσους ασφαλισμέ¬ 
νους συμπληρώνουν μεταγενέστερα τις προϋποθέσεις 
ανανέωσης των ατομικών βιβλιαρίων υγείας. 

7. Ο εργοδότης υποχρεούται να παραδίδει αμέσως, 
στους μισθωτούς που τελούν σε σχέση εργασίας, τα Απο¬ 
σπάσματα Ατομικών Λογαριασμών Ασφάλισης και τις ετι¬ 
κέτες ασφαλιστικής ικανότητας." 

27. Η παράγραφος 2 του άρθρου 31 του Κανονισμού 
διαδικασιών ασφάλισης για την εφαρμογή της Αναλυτι¬ 
κής Περιοδικής Δήλωσης αντικαθίσταται ως εξής: 

"2. Στο πιο πάνω ενημερωτικό σημείωμα περιλαμβάνο¬ 
νται τα στοιχείατων έργων στα οποία απασχολήθηκαν, οι 
ημέρες ασφάλισης όπως αυτές προκύπτουν από τις ΑΠΔ, 
οι χρονικές περίοδοι απασχόλησης και το ποσό δωροσή- 
μου που δικαιούνται για κάθε ένα από τα πιο πάνω τετρά¬ 
μηνα απασχόλησης. 

Το ενημερωτικό σημείωμα για τον ΕΛΔΕΟ σε καμία πε¬ 
ρίπτωση δεν μπορεί να αντικαταστήσει το απόσπασμα 
ατομικού λογαριασμού ασφάλισης για τη λήψη ή απονο¬ 
μή παροχών." 

28. Η παράγραφος 1 του άρθρου 32 του Κανονισμού 
διαδικασιών ασφάλισης για την εφαρμογή της Αναλυτι¬ 
κής Περιοδικής Δήλωσης αντικαθίσταται ως εξής: 

"1.0 ασφαλισμένος που επιθυμεί τη χορήγηση ασφαλι¬ 
στικής ικανότητας ή την απονομή παροχής, απευθύνεται 
στο υποκατάστημα του τόπου κατοικίας του και υποβάλ¬ 
λει σχετικό αίτημα, προσκομίζοντας τα απαιτούμενα κατά 
περίπτωση δικαιολογητικάγιατη θεμελίωσητου σχετικού 
δικαιώματος." 

29. Η παράγραφος 4 του άρθρου 35 του Κανονισμού 
διαδικασιών ασφάλισης για την εφαρμογή της Αναλυτι¬ 
κής Περιοδικής Δήλωσης αντικαθίσταται ως εξής : 

" 4. Οι παραπάνω διατάξεις ισχύουν για μεταβατική πε¬ 
ρίοδο από 1/1/2002 μέχρι 30/6/2004." 

30. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

Ρ.ΣΠΥΡΟΠΟΥΛΟΣ 
-♦- 

Αριθ.ΦΙ 1321/οικ. 5609/253 (2) 

Εξόφληση καθυστερούμενων εισφορών προς οργανι¬ 
σμούς Κοινωνικής Ασφάλισης αρμοδιότητας Υπουρ¬ 
γείου Εργασίας και Κοινωνικών Ασφαλίσεων των επι¬ 
χειρήσεων, εργοδοτών και ασφαλισμένων που επλή- 
γησαν από πλημμύρες και είχαν επαγγελματική 
εγκατάσταση ή δραστηριότητα κατά τις χρονικές πε¬ 
ριόδους Ιουλίου - Αυγούστου 2002 και 24ης - 26ης Ια¬ 
νουάριου 2003 στις περιοχές που αναφέρονται στην 
παρ. 3 του άρθρου 8 του Ν. 3232/2004 (ΦΕΚ 48Α/ 
12.2.2004). 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 
3232/2004 (ΦΕΚ48Α/12.2.2004). 

2. Τις διατάξεις του Ν. 1558/1985 (Α 137) "Κυβέρνηση 
και Κυβερνητικά Οργανα". 

3. Τις διατάξεις του Π.Δ. 372/95 (Α201) και Π.Δ. 213/92 
(Α102) 

4. Τις διατάξεις της υπ’αρ. 80088/31.10.2001 (ΦΕΚ 
1485Β') κοινής απόφασης του Πρωθυπουργού και του 
Υπουργού Εργασίας και Κοινωνικών Ασφαλίσεων "Ανάθε¬ 
ση αρμοδιοτήτων στους Υφυπουργούς Εργασίας και Κοι¬ 
νωνικών Ασφαλίσεων". 

5. Τις διατάξεις του άρθρου 27 του Ν. 2081/1992 (Α 
154), όπως αντικαταστάθηκε με το άρθρο 1 του Ν. 
2469/1997 (Α 38) 

6. Το γεγονός ότι από την απόφαση αυτή δενπροκαλεί- 
ται επιβάρυνση στο IΚΑ, αλλά υστέρηση των εσόδων του, 
το ύψος της οποίας δεν μπορεί να υπολογιστεί δεδομέ¬ 
νου ότι δεν είναι εκ των προτέρων γνωστός ο αριθμός των 
επιχειρήσεων εργοδοτών και ασφαλισμένων που έχουν 
επαγγελματική εγκατάσταση ή δραστηριότητα στις πε¬ 
ριοχές που αναφέρονται στηνπαρ. 3του άρθρου 8του Ν. 
3232/2004, αποφασίζουμε: 

1. Επιχειρήσεις, εργοδότες και ασφαλισμένοι που επλή- 
γησαν από τις πλημμύρες Ιουλίου - Αυγούστου 2002 και 
έχουν επαγγελματική εγκατάσταση ή δραστηριότητα 
στις περιοχές Καλλιθέας, Μοσχάτου, Αγ. Ιωάννη Ρέντη 
και στο 3ο δημοτικό διαμέρισμα Πειραιά καθώς και επι¬ 
χειρήσεις, εργοδότες και ασφαλισμένοι που επλήγησαν 
από τις πλημμύρες της 24ης - 26ης Ιανουάριου 2003 και 
έχουν επαγγελματική εγκατάσταση ή δραστηριότητα 
στους δήμους Μαραθώνος, Ν. Μάκρης και στις κοινότη¬ 
τες Αγ. Κωνσταντίνου, Καλάμου, Κουβαρά, Μαλακάσης, 
Μαρκόπουλου, Ωρωπού, Ν. Παλατίων, Σκάλας Ωρωπού, 
και Ωρωπού της νομαρχίας Ανατολικής Αττικής, υπάγο¬ 
νται στη ρύθμιση της παρ. 3 του άρθρου 8 του Ν. 
3232/2004 εφόσον υποβάλλουν σχετική αίτηση και προ¬ 
σκομίσουν τα απαραίτητα δικαιολογητικά στον αρμόδιο 
ασφαλιστικό τους φορέα μέχρι την 12.8.2004. 

2. Οι ασφαλιστικοί φορείς μετά τη διενέργεια της εκκα¬ 
θάρισης χορηγούν στους εργοδότες βεβαίωση από την 
οποία προκύπτει το ύψος της οφειλής. Την παραπάνω 
οφειλή ρυθμίζουν εντός μηνάς από την χορήγηση της 
σχετικής βεβαίωσης. 

3. Στη ρύθμιση αυτή υπάγονται οι καθυστερούμενες ει¬ 
σφορές από κύρια οφειλή χρονικής περιόδου απασχόλη¬ 
σης μέχρι και 31.12.2003 ασφαλισμένου και εργοδότη 
προς όλους τους ασφαλιστικούς οργανισμούς αρμοδιό¬ 
τητας Υπουργείου Εργασίας και Κοινωνικών Ασφαλίσεων 
καθώς και οι κύριες εισφορές της ίδιας ως άνω χρονικής 
περιόδου υπέρ οργανισμών, ταμείων και λογαριασμών 
των οποίων οι εισφορές εισπράττονται ή συνεισπράττο- 
νταιαπότο ΙΚΑ-ΕΤΑΜ. 

4. Στην παρούσα ρύθμιση μπορούν να υπαχθούν και 
όσοι έχουν ρυθμίσει τις οφειλές τους με ειδικές ή με τις 
γενικές διατάξεις του Ν. 2676/99 για το μέρος των εισφο¬ 
ρών που δεν έχουν εξοφληθεί. 

5. Οι εργοδότες που επιθυμούν την εξόφληση της οφει¬ 
λής εφάπαξ οφείλουν να καταβάλουντο σύνολο της οφει¬ 
λής μέχρι την τελευταία εργάσιμη για τις δημόσιες υπη¬ 
ρεσίες ημέρα του επόμενου μήνα από εκείνο κατά τον 
οποίο υπήχθηκαν στη ρύθμιση. 

6. Για τους εργοδότες που υπάγονται στην ρύθμιση αυ¬ 
τή, η πρώτη από τις δόσεις καταβάλλεται μέχρι την τε¬ 


λευταία εργάσιμη για τις δημόσιες υπηρεσίες ημέρα του 
επόμενου μήνα από εκείνο κατά τον οποίο υπήχθηκαν στη 
ρύθμιση, οι δε υπόλοιπες δόσεις μέχρι την τελευταία ερ¬ 
γάσιμη για τις δημόσιες υπηρεσίες ημέρα των αντίστοι¬ 
χων μηνών που ακολουθούν. 

Στα ταμεία αυτοτελώς απασχολουμένων που ισχύει το 
μηχανογραφικό σύστημα είσπραξης εισφορών, η εφαρ¬ 
μογή της ρύθμισης αυτής προσαρμόζεται στον Κανονι¬ 
σμό Λειτουργίας των Μηχανογραφικών Τμημάτων. 

7. Είναι δυνατή η εκπρόθεσμη καταβολή δόσης μέχριτο 
τέλος του επόμενου μήνα από αυτόν που είναι απαιτητή. 
Η εκπρόθεσμη καταβολή επιτρέπεται για δύο δόσεις σε 
κάθε δωδεκάμηνο. Η μη εμπρόθεσμη καταβολή πέραν 
των δύο δόσεων ανά δωδεκάμηνο καθώς και η μη κατα¬ 
βολή τωντρεχουσών ασφαλιστικών εισφορών συνεπάγε¬ 
ται την απώλεια του παρεχόμενου ευεργετήματος τμημα¬ 
τικής εξόφλησης των οφειλόμενων εισφορών και καθιστά 
άμεσα απαιτητό το σύνολο του οφειλόμενου ποσού από 
κύρια εισφορά με τα αναλογούντα σ’ αυτή κατά την ημε¬ 
ρομηνία εξόφλησης πρόσθετα τέλη και λοιπές προσαυ¬ 
ξήσεις. 

8. Σε περίπτωση εκπρόθεσμης καταβολής δόσης, το 
συνολικό ποσό αυτής προσαυξάνεται με τα προβλεπόμε- 
να από την παρ. 6 του άρθρου 9 του Ν. 3232/2004 πρό¬ 
σθετα τέλη. 

9. Για όσο διάστημα οι υπαχθέντες στη ρύθμιση τηρούν 
τους όρους αυτής: 

α) Αναστέλλεται η ποινική δίωξη για παραβάσεις του 
Α.Ν. 86/1967, όπως ισχύει, εξαλείφεται το αξιόποινο σε 
περίπτωση ολοσχερούς εξόφλησης και αναβάλλεται η 
εκτέλεση της καταγνωσθείσας ποινής ή διακόπτεται η αρ- 
ξάμενη εκτέλεση αυτής, η οποία τελικά εξαλείφεται σε πε¬ 
ρίπτωση ολοσχερούς εξόφλησης. 

β) Αναστέλλεται η διαδικασία λήψης αναγκαστικών μέ¬ 
τρων ενώ διατηρούνται οι κατασχέσεις και υποθήκες που 
έχουν επιβληθεί με εξαίρεση τις κατασχέσεις εις χείρας 
τρίτου. 

γ) Οι αναστολές της παραγράφου αυτής παύουν, εφό¬ 
σον ο υπόχρεος απολέσει το δικαίωμα της ρύθμισης. 

ε) Χορηγείται βεβαίωση ασφαλιστικής ενημερότητας 
χωρίς παρακράτηση για κάθε χρήση, με εξαίρεση την πε¬ 
ρίπτωση του άρθρου 8 παρ. 5 εδ. ε' του Α.Ν. 1846/51, 
όπως ισχύει. 

Σε περίπτωση απώλειας της ρύθμισης, λαμβάνονται 
σωρευτικά όλα τα αναγκαστικά μέτρα για την είσπραξη 
του συνόλου της οφειλής μετά των αναλογούντων προ¬ 
σθέτων τελών και λοιπών προσαυξήσεων. 

10. Όπου από τις κείμενες διατάξεις απαιτείται ως προ¬ 
ϋπόθεση για την απονομή σύνταξης από ταμεία αυτοτε¬ 
λώς απασχολουμένων η προηγούμενη εξόφληση των κα- 
θυστερούμενων οφειλών, λογίζεται ότι υπάρχει η προϋ¬ 
πόθεση αυτή στην περίπτωση υπαγωγής στη ρύθμιση 
αυτή. Σε περίπτωση καθυστέρησης καταβολής οφειλόμε- 
νης δόσης, το αντίστοιχο ποσό αυτής συμψηφίζεται και 
παρακρατείται από το ποσό της καταβαλλόμενης σύντα¬ 
ξης του αμέσως επόμενου μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




